projecte-aina/catalan_government_crawling huggingface dataset:
En Risquet, la mascota de protecció civil, dona consells de protecció civil als nens i nenes.
A continuació disposeu d'alguns recursos que us poden ajudar a treballar aquests consells amb ells.
El conte En Risquet va de colónies explica als infants quins són els consells que han de seguir en cas d'incendis forestals.
Ha estat elaborat amb la col·laboració de Bombers de la Generalitat de Catalunya.
Actualment es disposa del conte en català-anglès en versió digital descarregable (vegeu Informació relacionada ).
El conte En Risquet i les pluges fortes explica als infants quins són els consells que han de seguir en cas d'aiguats i inundacions d'una manera amena a través d'una història.
Actualment es disposa del conte en català-anglès en versió impressa en paper així com també en versió digital descarregable (vegeu Informació relacionada ).
El conte En Risquet va a la neu ajuda als infants a conèixer quins són els consells que han de seguir en cas de nevades.
Actualment es disposa del conte en català i castellà.
El conte En Risquet va la platja ajuda als infants a conèixer quins són els consells que han de seguir per tenir un bany segur.
Actualment es disposa de la versió català-anglès i de la versió català-castellà del conte.
Consulteu també els consells de protecció civil a: Consells per a nens i nenes
Podeu trobar més informació a: http://interior.gencat.cat/webinfantil
Campanya Revetlles amb precaució
Cada any, abans de la revetlla de Sant Joan i durant l'estiu, Protecció Civil porta a terme la campanya Revetlles amb precaució, que té per objectiu minimitzar els riscos per a les persones i el medi natural que comporta l'ús de material pirotècnic, les fogueres i les celebracions de revetlles i altres festes populars i tradicionals de Catalunya.
Els còmics d'en Pau, l'Arnau i l'Anna descobreixen als joves quins són els consells que han de seguir per a gaudir d'una revetlla segura.
Hi ha tres volums disponibles dels còmics que us podeu descarregar:
Una revetlla al poble (volum III)
Consulteu també els consells sobre revetlles a: Consells per a nens i nenes
Podeu trobar més informació sobre la campanya a: http://interior.gencat.cat/revetlles
Els petards s'han de comprar sempre en un lloc autoritzat.
No us guardeu mai petards a les butxaques.
Abans d'encendre un petard, llegiu-ne les instruccions.
Si un petard no s'encén bé, no el toqueu i remulleu-lo.
Podria explotar més tard i fer-vos mal.
Enceneu sempre la metxa per l'extrem, perquè tingueu temps d'enretirar-vos.
No encengueu mai petards prop d'arbres o boscos perquè podeu provocar un incendi.
Durant el dia cal tancar les persianes de les finestres on toca el sol perquè la casa no s'escalfi massa.
Quedeu-vos a les habitacions més fresques i a la nit obriu les finestres perquè circuli l'aire i la casa es refresqui.
Poseu el ventilador o l'aire condicionat per refrescar-vos.
També us podeu refrescar amb dutxes i tovalloles mullades amb aigua freda.
Al migdia, quan fa més calor, és millor no sortir al carrer.
Tampoc heu de fer esport (córrer, jugar a futbol, etc.).
Beveu molta aigua i sucs de fruita al llarg del dia, encara que no tingueu set.
Pel carrer, porteu una gorra o un barret per protegir-vos del sol i també roba lleugera de cotó, millor de colors clars i que no sigui ajustada.
No es pot quedar ningú dins el cotxe amb les finestres tancades sense tenir l'aire condicionat en marxa: el cotxe al sol s'escalfa molt!
Els menjars rics en aigua (fruites, verdures i hortalisses) us aniran molt bé perquè us ajudaran a recuperar-vos de la calor.
Prop del bosc o d'arbres, no llanceu coets, petards, focs d'artifici ni cap altra cosa amb foc.
Quan hi ha un incendi heu de seguir sempre les instruccions dels bombers o la policia (les autoritats).
Si els bombers o la policia diuen que heu de marxar de casa, cal agafar només les coses importants i anar on les autoritats hagin dit que estareu segurs.
Si el foc envolta la casa i els bombers no han arribat, entreu tots dins de casa, sense oblidar les mascotes!
Tanqueu totes les portes i les finestres, i abaixeu les persianes.
Si entra molt de fum a casa, deixeu els llums encesos i aneu de quatre grapes: arran de terra podreu respirar millor.
No us banyeu si esteu cansats o us trobeu malament.
Si no sabeu nedar, no us fiqueu mai a l'aigua sense els braçals o el flotador.
Poseu-vos sota el para-sol i protegiu-vos amb gorra, samarreta i ulleres de sol.
Si no sabeu si l'aigua té prou fondària, no us hi llanceu mai de cap.
Si us banyeu en un lloc amb roques, poseu-vos xancletes tancades.
Fixeu-vos que sigui un lloc on es pugui banyar la gent.
Mireu si hi ha algun rètol que avisi d'algun perill i feu-ne cas.
És millor banyar-se sempre en zones vigilades.
Si voleu escalfar la casa, no feu servir estufes de llenya, carbó o gas ni brasers en llocs tancats, i recordeu que cal ventilar cada dia.
Escolteu la ràdio o mireu la televisió per saber si farà molt de fred i nevarà i què cal fer.
Si ha nevat molt i hi ha neu acumulada al vostre balcó, a la terrassa o als terrats, l'heu de treure, però sense llançar-la al carrer!
Ajudeu també a netejar les voreres de davant de casa vostra.
Per si un dia neva molt i no podeu sortir de casa o se'n va la llum, heu de tenir guardat en un lloc que recordeu: una llanterna, una ràdio amb piles i els medicaments que necessiteu.
Recordeu-los que han de portar cadenes, una llanterna i una manta de viatge al cotxe.
Quan sortiu del cotxe aneu amb molt de compte de no relliscar si hi ha plaques de gel o neu.
Refugieu-vos sota una taula que sigui ben forta o bé en una cantonada de paret.
Escolteu la ràdio i seguiu el Twitter de Protecció Civil ( ) per saber com va l'emergència i què heu de fer per protegir-vos.
No intenteu sortir de l'edifici durant la sacsejada, us poden caure objectes i mobles a sobre i fer-vos molt de mal.
No agafeu l'ascensor, és molt perillós.
Al carrer, allunyeu-vos dels edificis per evitar que us caiguin objectes a sobre.
Si teniu platja a prop no hi aneu, allunyeu-vos-en perquè hi ha perill de grans onades (sisme submarí o tsunami).
Poseu-vos bufanda, gorra de llana i manyoples que us escalfaran més que els guants.
Si teniu germans petits o els vostres avis són molt grans, és millor que no surtin de casa fins que faci menys fred.
No acosteu les estufes, els brasers, etc... a les cortines ni als mobles ni especialment als llits ni als matalassos.
Si teniu estufes de llenya, de carbó o de gas, no les encengueu en llocs tancats i ventileu sempre l'habitació.
Vigileu també que les reixes de ventilació no estiguin tapades: us podríeu intoxicar per falta d'oxigen.
Si avisen que vindrà una onada de fred, tingueu a casa menjar i aigua, els medicaments que necessiteu, una ràdio amb piles i també llanternes per si se'n va la llum.
És millor utilitzar llanternes que espelmes.
Si només teniu espelmes, poseu-les sempre en espalmatòries perquè no es tombin, ja que podrien provocar un incendi!
Recordeu-los que han de portar cadenes, una llanterna i una manta de viatge al cotxe.
Quan sortiu del cotxe aneu amb molt de compte de no relliscar si hi ha plaques de gel o neu.
No fiqueu mai objectes metàl·lics (tisores, clips agulles,...) als forats d'un endoll.
No feu servir aparells elèctrics si estan mullats o si aneu descalços.
No toqueu mai els fogons de la cuina ni les estufes amb foc, us podeu cremar!
Si sentiu olor de gas, aviseu els pares, no encengueu els llums i obriu les finestres.
Si esteu sols a casa i heu pres un medicament que no tocava o us heu begut algun producte tòxic, truqueu al 112, digueu què heu pres i expliqueu què us passa.
No jugueu amb medicaments ni productes tòxics (lleixiu, salfumant, aiguarràs...), i no els barregeu mai.
Si veieu foc o fum, allunyeu-vos-en i aviseu immediatament els pares o els mestres, ells saben què cal fer i us protegiran.
Si hi ha un incendi, no agafeu l'ascensor ni baixeu per una escala on hi hagi fum.
Heu de recordar o tenir apuntat el telèfon dels vostres pares perquè els puguin avisar si us perdeu.
També podeu portar la polsera identificativa de Protecció Civil, on cal escriure el vostre nom i el telèfon dels pares.
Penseu amb els pares un lloc on us podeu tornar a trobar si us separeu.
Porteu roba còmoda i sabates tancades o vambes.
Porteu també aigua en ampolles de plàstic.
No pugeu a cap barana ni reixa, és perillós perquè es mouen i podeu caure!
En desfilades i cavalcades, si llancen caramels, no baixeu a recollir-los a la calçada mentre passen els carruatges.
Intenteu esbrinar on són les sortides d'emergència i no oblideu que cal seguir sempre les instruccions del personal de seguretat.
Si sentiu que sona l'alarma, no us poseu nerviosos i no us separeu dels vostres pares.
No feu servir mai els ascensors, us hi podeu quedar atrapats!
Si hi ha un accident químic, sentireu les sirenes o us avisarà la policia.
Escolteu la ràdio i seguiu el Twitter de Protecció Civil ( ) per saber com va l'emergència i què heu de fer per protegir-vos.
Refugieu-vos a casa o al primer edifici que tingueu a prop.
Si aneu amb cotxe, digueu al conductor que aparqui i refugieu-vos en un edifici.
El cotxe no és un lloc segur per refugiar-s'hi.
Tanqueu les portes i les finestres i baixeu les persianes.
L'aire de fora està contaminat i no volem que entri dins de casa, per això s'han d'aturar els aparells d'aire condicionat i de ventilació.
No sortiu fins que sentiu la sirena de fi d'alerta o fins que us ho comuniquin les autoritats (per ràdio, pel Twitter o per la megofonia dels cotxes de policia).
Ventileu bé la casa o l'habitació on estàveu tancats.
Si fa molt de vent, tanqueu bé portes i finestres.
No deixeu testos, bicis, joguines ni altres objectes al balcó ni a la terrassa, el vent se'ls pot emportar i fer mal a algú.
No aneu al parc, al bosc ni a cap altre lloc on hi hagi arbres, el vent pot fer caure les branques i els mateixos arbres, és molt perillós!
Si el vent és molt fort, no feu esport a l'aire lliure, quedeu-vos en un lloc tancat.
Si sou a la muntanya, aneu amb molt de compte amb els arbres i tot el que el vent pugui arrossegar.
No us apropeu mai als penya-segats.
Al mar, no us apropeu a esculleres, espigons ni passejos marítims, el vent pot provocar grans onades que us poden arrossegar i fer-vos mal.
Tanqueu totes les portes i finestres i tapeu tots els forats per on pugui entrar aigua a casa.
No baixeu al soterrani ni al garatge de casa perquè es poden inundar.
Si teniu gos, gat o un altre animal, tampoc els deixeu baixar perquè no els passi res!
A la muntanya, aneu als llocs més alts i lluny de rius, de rieres i de zones que es puguin inundar.
Allunyeu-vos d'espigons, esculleres, passejos marítims i altres zones on trenquin les onades a prop.
Recordeu als pares que han de revisar la teulada i els desguassos.
Heu de tenir guardat en un lloc que recordeu: una llanterna, una ràdio amb piles i els medicaments que necessiteu.
La Direcció General de Protecció Civil posa a l'abast dels ens locals de Catalunya una nova eina de sensibilització sobre protecció civil i autoprotecció de la ciutadania.
Es tracta d'una exposició que té per objectiu donar a conèixer a la població els riscos existents a Catalunya i les mesures de prevenció i protecció que cal seguir en cas d'emergència.
Aquesta exposició, pensada com un material de suport per utilitzar en jornades formatives, conferències i fires, està formada per un seguit de plafons, cada un dels quals tracta un tipus de risc, amb els consells d'autoprotecció corresponents abans, durant i després de l'emergència.
L'exposició es pot adaptar a diferents entorns, és còmoda de transportar i muntar, i representa tots els riscos que afecten el territori català.
Aquest material de suport té caràcter itinerant i podrà ser sol·licitat per a qualsevol ens municipal o entitat que tingui prevista una activitat educativa relacionada amb la temàtica de la mostra mòbil.
L'exposició itinerant consta de 24 panells tipus roll-up de mida 85 x 200 cm.
Els panells estan empaquetats cada un en un tub molt manejable de 10 x 10 x 90 cm. El pes aproximat de cada tub és de 2 kg.
Cada bossa té una mida de 20 x 20 x 90 cm i té un pes aproximat de 12 kg.
Tots els elements se suporten per si mateixos.
- Per exposar els 24 panells, cal disposar d'un espai sota cobert d'aproximadament 100 m 2.
- Els materials es transporten fàcilment en qualsevol cotxe particular.
- No cal disposar de cap punt de corrent.
- No incorpora la il·luminació.
Aquest material s'ha de recollir i retornar a les dependències de la Direcció General de Protecció Civil, al carrer Diputació, 355, de Barcelona.
L'exposició és a l'abast de tots els municipis, consells comarcals i altres entitats que planegin dur a terme una acció divulgativa sobre la protecció civil.
Com sol·licitar la mostra mòbil:
Els criteris d'assignació de la mostra mòbil són:
Les situacions d'emergència són sobtades i, per tant, són difícils de controlar.
Les emergències de gran impacte poden tenir una durada superior a la prevista i afectar el subministrament dels serveis bàsics (aigua, electricitat, gas, etc.) o fer necessària l'evacuació de la vostra llar.
En aquests casos és molt important que la vostra família també estigui preparada per afrontar les emergències:
No oblideu també les necessitats específiques de determinats membres de la família, com ara gent amb discapacitat, nadons i gent gran.
Si teniu mascotes també heu de tenir en compte les seves característiques i necessitats especials.
A casa, cal tenir molt present no guardar els documents importants en llocs baixos; cal tenir-los protegits en llocs alts i, si pot ser, hermètics per evitar que es facin malbé.
Amb això podreu respondre amb seguretat i rapidesa davant de qualsevol emergència.
El nostre és un territori on la cultura popular, les festes i la participació ciutadana són peces clau en l'engranatge de la nostra societat.
Els concerts, els festivals i les festes són esdeveniments concorreguts on els joves en sou una part molt important.
Anem de festa per passar-nos-ho bé i per gaudir del nostre temps lliure, però tinguem present que en aquests espais on s'apleguen multitud de persones es poden produir aglomeracions i altres tipus d'accidents.
Sovint, el poc coneixement de les mesures de prevenció i d'autoprotecció provoca situacions, com ara les evacuacions incontrolades o les allaus humanes, que poden ocasionar danys irreversibles.
En tenim algunes referències, com ara a Madrid l'any 2012, on, en una macrofesta de Halloween cinc noies van morir aixafades i asfixiades per una allau humana; o bé l'any 2010 a Alemanya, on, per una estampida humana en una festa Loveparade, 21 persones van perdre la vida i 80 en van resultar ferides.
Aquesta pàgina de consells pretén posar l'accent en la presa de decisions conscients i responsables per tal que la festa i els seus espais esdevinguin llocs segurs, fent que siguem capaços d'afrontar una situació de risc amb la fermesa i preparació que requereix.
La Direcció General de Protecció Civil va activar el Pla PROCICAT per malalties emergents en el nivell d'emergència1 el dia 12 de març.
La informació continguda en aquestes pàgines prové i té la validació del Comitè Tècnic del Pla, on es coordinen totes les administracions i departaments implicats en la gestió de la crisi sanitària.
Cada situació d'emergència té unes característiques especials: calen actuacions específiques perquè el risc que podem patir sigui el menys greu possible, per això és molt important que conegueu bé situacions de risc que poden causar una emergència (desastres naturals, accidents industrials, etc.), quines són les seves característiques i com heu d'actuar si es produeix.
A la pàgina " Què cal fer en cas d'emergència?
Consells per a l'autoprotecció " trobareu tots els riscos que es donen a Catalunya classificats en tres tipus: riscos naturals, riscos tecnològics i altres riscos.
Llegiu atentament les seves característiques i les mesures d'autoprotecció que heu de prendre per aconseguir estar ben informats i ben preparats en cas que es doni l'emergència.
En cas d'emergència és molt important mantenir la calma per evitar actuar amb precipitació.
Cal seguir les informacions de les autoritats a través dels diferents mitjans de comunicació i informació a la població:
Per això és molt important tenir a casa una ràdio portàtil i piles de recanvi per als casos en què tingueu problemes de subministrament elèctric.
Era resiliéncia ei era capacitat d'un individu o d'un ecosistema tà afrontar damb èxit ua situacion desfavorabla o de risc, e tà recuperar-se, adaptar-se ara naua situacion e desvolopar-se positivament dauant des circumstàncies advèrses.
Eth risc zèro non existís, tostemp seram exposats a bèth risc, mès podem minimizar-ne es efèctes metent en marcha un seguit de mesures faciles d'implementar que poguen ajudar as persones que se tròben en situacion de risc a préner decisions adequades tà protegir-se dauant deth risc.
Ei un programa de perfils de ciutats resilientes dera organizacion ONU-Hàbitat que trabalhe principaument tà minimizar es efèctes des catastròfes naturaus en entorns urbans e atau facilitar era adequacion des ciutats tà que poguen assimilar damb eth menor impacte possible aguest tipe de fenomèns.
Er objectiu ère compartir eth modèl de Barcelona coma ciutat resilienta des de diferentes perspectives e es coneishements adquirits des dera experiéncia damb d'autes ciutats damb es madeishi desfiaments.
- Atenció a les víctimes de grans emergències: El model de protecció civil.
Article en numerò 25 dera Revista Catalana de Seguretat Pública.
- Què és la resiliència al canvi climàtic?.
La Direcció General de Protecció Civil, compromesa amb la seguretat de les persones, du a terme campanyes informatives sobre com cal actuar en cas d'accident químic, adreçades a la població de diversos indrets de Catalunya, amb la col·laboració dels municipis i les mateixes indústries.
Un cop finalitzades les campanyes s'instal·len i posen en funcionament als municipis sirenes d'avís per risc químic, que avisarien la població en cas que es produís un accident.
Podeu consultar aquí exemples del material específic sobre les diverses campanyes informatives realitzades als diferents sectors de risc.
El material que hi trobareu és el que es va fer servir en el moment de la campanya.
Des de llavors pot haver canviat la localització de les indústries.
S'ha elaborat un model de declaració autoresponsable per facillitar als ciutadans i els agents de policia la comprovació que un desplaçament determinat corresponen a una activitat autoritzada, en el marc del Pla d'actuació del PROCICAT per malalties emergents activat en fase d'emergència-1.
Per disposar d'un model de certificat on es declari de forma responsable que l'activitat que s'està fent en l'espai públic és una de les autoritzades per l'estat d'alarma.
El seu ús facilita a les policies locals i als Mossos d'Esquadra la comprovació atès que és un format estàndard.
2- És només per a desplaçaments amb vehicle o també a peu?
Per ambdós casos, especialment si el desplaçament és lluny del domicili.
És un document que facilita la declaració però no és obligatori.
Només els agents de la policia.
5- Què passa si no el porto i m'atura la policia?
Si no el porteu i us atura la policia haureu de certificar en aquell moment que la vostra activitat s'ajusta a les autoritzades per l'estat d'alarma.
6- Substitueix el certificat de treball que l'empresa m'ha facilitat?
El certificat d'autoresponsabilitat és complementari al certificat de treball que l'empresa us hagi facilitat per al desplaçament al centre de treball.
Es pot descarregar a la web de la Generalitat de Catalunya i del Departament d'Interior.
Les patrulles dels Mossos d'Esquadra i les policies locals en tindran còpies impreses per si en necessiteu en un control.
Els centres de treball i establiments d'obertura autoritzada poden disposar de còpies impreses, si bé no estan obligats a tenir-ne.
8- Puc utilitzar altres models de certificat?
El certificat vàlid i segur és l'oficial, disponible en línia o en paper des del web del Departament d'Interior.
Es va escampar per les xarxes socials un certificat --ni oficial ni fraudulent-- que l'empresa Gladtolink va retirar quan es va publicar el certificat oficial de la Generalitat.
9- El puc imprimir i omplir a mà?
El podeu portar imprès o en format digital al mòbil o dispositiu electrònic tipus tauleta.
Es pot fer servir, però no és necessària.
12- La policia es quedarà el document original imprès?
13- Per què hi apareixen només aquestes opcions d'activitat?
Perquè són les que recull el Reial decret que estableix l'estat d'alarma per COVID19.
14- Si una activitat no està especificada, puc indicar-la?
A l'epígraf "causa de força major o situació de necessitat" podeu especificar altres activitats, sempre que responguin a les circumstàncies d'excepcionalitat justificada.
15- El necessito per sortir breument al carrer com ara a llençar les escombraries, passejar la meva mascota o fer una compra breu al costat de casa?
No, considerant que és per un temps molt breu i al costat del domicili.
16- Cal fer un certificat per cada desplaçament?
Si en un mateix desplaçament es fan diverses activitats cal indicar-les totes especificant la destinació més allunyada (per exemple, anar al centre de treball i anar a comprar aliments, marqueu les dues activitats i indiqueu l'adreça més allunyada del lloc d'origen).
18- Què passa si el que declaro no és cert?
És un fet que es pot sancionar, com també ho és si verbalment es declara un desplaçament que no és cert.
A partir del 9 de juliol l'ús de la mascareta és obligatori.
sobre noves mesures en l'ús de la mascareta per a la contenció del brot epidèmic de la pandèmia de COVID-19
Es permeten les reunions i trobades entre persones, incloent-hi la pràctica esportiva no professional ni federada, sempre que no comportin aglomeracions ni superin els aforaments vigents en cada cas.
Les persones titulars de les diverses activitats han de garantir l'atenció preferent que minimitzi el temps d'estada a l'interior dels locals o establiments i que faciliti la mobilitat a l'interior a les persones vulnerables d'acord amb el criteri de les autoritats sanitàries, o bé quan per les seves característiques personals no puguin usar mascareta.
- Un màxim de 1.000 persones de peu o 2.000 persones totes en seients preassignats.
Es pot reduir aquest espai de seguretat de 2,5 m 2 per persona si:
- El valor corresponent a 2,5 m 2 per persona.
- Es pot reduir l'espai de seguretat de 2,5 m 2 per persona si:
En els establiments d'hostaleria i restauració, així com en qualsevol activitat oberta al públic, tant a l'aire lliure com en edificis i espais tancats, en què es preveu el consum d'aliments i begudes que facin inviable l'ús de mascareta constant, s'ha de garantir la distància d'1,5 metres entre persones.
"Les previsions anteriors es complementen amb les previstes als plans sectorials d'activitats elaborats d'acord amb el que preveu el Pla de transició del confinament ratificat pel Govern el 25 d'abril de 2020 que desenvoluparan les mesures de l'etapa de represa.
Inicialment, seran d'aplicació els plans aprovats quan hagin contemplat les mesures de la fase 3 de desconfinament."
En el cas que es produís una emergència important, podria ser necessari evacuar casa vostra o també podríeu quedar aïllats o sense els subministraments bàsics durant uns dies fins que arribessin els serveis d'emergència o es restablís la normalitat.
Per això és molt important que estigueu preparats per als dos casos.
En el cas que haguéssiu d'evacuar casa vostra, caldria fer-ho sense perdre temps; per això és bàsic tenir ja preparada una motxilla amb els elements bàsics:
Si aneu amb nens és molt important que portin una identificació amb el nom i un telèfon de contacte per si es perden o es separen de vosaltres, com per exemple, la polsera identificativa de Protecció Civil.
També cal tenir en compte les necessitats específiques dels nadons i la gent gran.
A causa d'una emergència podríeu quedar aïllats a casa o sense subministraments bàsics (aigua, electricitat, gas, etc.), de manera que haguéssiu de ser autosuficients durant algunes hores o fins i tot durant uns dies.
Per això hauríeu de tenir preparada una caixa amb menjar, aigua i altres provisions bàsiques.
Valoreu la vostra ubicació i possibilitats d'aïllament.